Lav et referat af nedenstående tekst:

Tekst:
Valgplakater og flyers kender vi, men kandidaten og partiet derpå er begge nye i politik. - Jeg har sommerfugle i maven. Jeg er meget spændt på, hvad der kommer til at ske imorgen og torsdag. Men jeg er klar. Det er bare med at komme i gang, siger Mohammad Rona, der er én af i alt tre folketingskandidater for Moderaterne. Til daglig arbejder han i en IT-virksomhed og har aldrig været involveret i politik - ej heller som medlem af et ungdomsparti. Det har derfor ikke ligget i kortene, at Mohammad Rona nu skulle stille op. Alligevel lod han sig drage, og nu er han ikke i tvivl om, hvad der tiltrak ham ved et politisk virke. - Det hele startede, da Lars Løkke afholdte det politiske møde for halvandet år siden. Der tænkte jeg "det skal jeg prøve". Jeg synes, det var fedt at snakke med helt almindelige danskere fra land og by om alle mulige forskellige samfundsudfordringer. Det gav mig blod på tanden og fik mig til at tænke "nu går jeg all in", siger han. I valgkamp med løn fra sit daglige arbejde På sin daglige arbejdsplads har Mohammad Rona også mødt stor opbakning til sit nye politiske virke. - De har fra start været gode til at give mig plads og tid til at lave det her ved siden af. Det tager jo en del tid at være Folketingskandidat, siger han og fortsætter: - Det er første gang, jeg har stillet op, så det er ikke fordi, jeg ved en masse ting. For mig handler det bare om kaste mig ud i det, og nu har jeg jo brugt et års tid på at forberede mig. Jeg glæder mig bare til at komme i gang. Spår godt valg til Moderaterne Ligesom mange andre af sine kollegaer i Folketinget, forudser også han, at valget udskrives i morgen. - Jeg tror, det bliver i morgen, hun trykker på knappen, siger Mohammad Rona. Han er samtidig optimistisk omkring, hvordan det vil gå det nyetablerede parti. - Jeg tror, at Moderaterne får otte til ti mandater, og så håber jeg også, at der falder et mandat af i Nordjylland. Det går jeg ihvertfald benhårdt efter.

Referat:
Mohammad Rona får fuld opbakning fra sin daglige arbejdsplads, der sågar har valgt at lønne ham under valgkampen, hvor han vil være fraværende i tre uger.